Regnvand indeholder vand – rent vand. Der er ingen bakterier, pesticider, tungmetaller eller okker i regnvand. Og der er heller ikke kalk i regnvand.
Det betyder dog ikke, at det vand, du opsamler i din regnvandsbeholder, er 100 % rent. For selv med et regnvandsfilter, vil der kunne komme lidt snavs ned i regnvandstønden. Samtidig vil vandet – hvis din regnvandsbeholder ikke er gravet ned – på tidspunkter have en temperatur over 15° C, hvilket giver gode forhold for skabelse af bakterier.
Din regnvandsbeholder skal også helst have en farve, så sollys ikke kan trænge igennem, da lys skaber perfekte forhold for opformering af alger.